101/2018. (X. 03.) OBThatározat
eseti bizottság létrehozásáról
Az Országos Bírói Tanács az SZMSZ 25. §-a alapján eseti bizottságot hoz létre.
A bizottság neve: „Az Országos Bírósági Hivatal elnökének az egyes bírói és vezetői pályázatok elbírálása során folytatott gyakorlatát és az Országos Bírói Tanács irányában fennálló kötelezettségeinek teljesítését vizsgáló bizottság”.
A bizottság tevékenységének célja és feladata annak vizsgálata, hogy 2018. május 3. napját követően az OBH elnöke változtatott-e az 59/2018. (V. 02.) és a 60/2018. (V. 02.) OBT számon meghozott határozatokban írt jelzésekkel érintett eredménytelenné nyilvánítási, kirendelési és vezetői tisztséggel való megbízási gyakorlatán, továbbá a 70/2018. (V. 16.) OBT határozatban közölt felhívás alapján eleget tett-e az Országos Bírói Tanács irányába fennálló törvényi kötelezettségeinek, megtette-e a szükséges előterjesztéseket, érdemben megválaszolta-e az OBT felhívásait, és a felügyeleti tevékenység gyakorlásához szükséges tájékoztatásokat megadta-e. A bizottság feladata továbbá a vizsgálat megállapításainak elemzése is.
Az eseti bizottság megbízatása 2018. október 3. napjától 2019. január 3. napjáig tart. A vizsgálat a 2018. május 3. és december 31. napja közötti időszakra terjed ki.
A bizottság elnöke: dr. Rochlitz Zoltán OBT tag, a bizottság tagjai: dr. Csontos Katalin, dr. Fatalin Judit, dr. Gaider Bálint és dr. Vadász Viktor OBT tagok